Schwartz (suguvõsa)

**Schwartz** (läti keeles Švarc) oli Saksamaalt Mecklenburg-Vorpommernist Perlebergist pärit baltisaksa kaupmeeste, raehärrade ja vaimulike suguvõsa.

Suguvõsa esiisa oli Parchimi raehärra ja vürstlik ökonoom ning nõunik Christoph Schwartz (Schwarthe) (1527–1587), kelle poeg Andreas Schwartz (u 1575 – 1640) asus Eestimaale Tallinna. Tema poeg Johann Christopher Schwartz (1627–1699) oli kaupmees Tallinnas ja Narvas ning Narva raehärra. Johann Christopheri poeg Adam Hinrich Schwartz (1678–1762) asus Riiga, kus tema järglased olid Riia raehärrad, juristid ja vaimulikud.

## Suguvõsa liikmeid
*Andreas Schwartz (u 1575 Parchim, Mecklenburg-Vorpommern – 1640 Tallinn), Rootsi aegne kubernerivalitsuse sekretär ja tolliülem Tallinnas
*Johann Christopher Schwartz (1627–1699), kaupmees Tallinnas ja Narvas ning 1664 Narva raehärra, 1664–1699 justiitsbürgermeister , abielus Numersite Narva raehärrasuguvõsast Levin Numersi tütre Hedwig Numersiga (sünd. 1646)
*Levin Andreas Schwartz (1669–1715), vaimulik Ingerimaal – Kupanitsa kirikuhärra ja Kosemkina abipastor
*Adam Hinrich Schwartz (1678–1762) (de), kaupmees Narvas, Pihkvas, Novgorodis, Riia raehärra ja bürgermeister, Švarcmuiža mõisnik
*Carl Georg Schwartz (1684–1753), Narva raehärra, oli küüditatud Vologdasse
*Johann George Schwartz (1712–1780), kaupmees Riias, Riia Mustpeade vennaskonna vanem (1735), Riia linnakodanik (1739), Riia Suurgildi vanem (1746) ja oldermann 1753–1762 ning 1765–1776 
*Johann Christoph Schwartz (1722–1804) (läti k. Johans Kristofs Švarcs), baltisaksa õigusteadlane, diplomaat, Riia raehärra (1761), ülemfoogt (1771), 1782–1787 Riia bürgermeister, Tartu ülikooli audoktor
* Adam Heinrich Schwartz (1740–1800), Riia rae raehärra (1796), Riia rae eesistuv bürgermeister ja Riia linnakonsistooriumi president, Švarcmuiža mõisnik, kes abiellus Johanna Sophiaga (geb. Berens) (1750–1806) Berensite Riia raehärrasuguvõsast
* Johann Bernhard Schwartz (1753–1809), jurist, Vaeslastekohtu ülemsekretär, Riia raehärra
*Johann Christoph Schwartz (1754–1824), Riia raesekretär, raehärra ja 1822. aastast Riia bürgermeister
*Karl Georg Schwartz (1760–1826), kaupmees Riias, Riia Suurgildi vanem
* Johann (Hans) George Schwartz (1773–1830), Riia raesekretär, raehärra ja 1824. aastast Riia bürgermeister
*Valentin Schwartz (1762–1820), kaupmees Riias, Riia Suurgildi vanem
*Adam Heinrich Schwartz (1775–1835), kaupmees Riias, Riia Suurgildi vanem ja 1818–1821 Riia Börsikomitee president
* Johann *Christoph Schwartz* (1791–1873), jurist, Riia rae, Liivimaa õuekohtu ja Liivimaa ülemkonsistooriumi advokaat, Riia raesekretär ja 1832–1847 Riia raehärra, 1847. aastast Riia bürgermeister ja 1847–1869 Riia rae eesistuv bürgermeister
* Johann Georg Schwartz (1793–1847), vaimulik, Liivimaa Põlva koguduse pastor ja 1849–1852 Võru praostkonna praost
*Alexander Schwartz (1805–1879), kaupmees Riias, riigihärra
*Johann Christoph Schwartz (1809–1859) (läti k. Johans Kristofs Švarcs), dr. med, arst Riias ja Berliinis, Tartu ülikooli professor
*Wilhelm Schwartz (1816–1912), jurist, Riia vaeslastekohtu sekretär, riiginõunik
* Johann Georg Schwartz noorem (1838–1903), vaimulik, Põlva koguduse pastor, 1899–1903 Võru praostkonna praost
*Heinrich Theodor Schwartz (1844–1923), majandustegelane, 1. gildi kaupmees Peterburis, Peterburi metallitehase juhataja 
*Johann *Christoph Schwartz* (1846–1915), jurist, Riia raehärra, professor Saksamaal
**Victor* Johann *Schwartz* (1848–1916), arst Riias, med. dr
*Arnold Friedrich Schwartz (1846–1918), med. dr., Viljandi linnaarst
*Eugen Schwartz (1850–1911), Riia Suurgildi vanem, Hispaania viitsekonsul
*Nikolai Schwartz (1851–1898), med. dr, arst Riias
*Adam Heinrich Schwartz (1852-1882), med. dr, arst Riias
**Paul* Alexander *Schwartz* (1858–1931), Alexander Schwartz Söhne pangamaja asutaja, Riia linna Diskontopanga direktor, Riia Börsipanga direktor, 1895–1914 Riia Suurgildi vanem, 1914–1930 oldermann ja RSG auliige
*Johann (Hans) Bernhard Schwartz (1862–1917), med. dr, arst Riias
* Johann Christoph Schwartz (1869–1942), vaimulik, Põlva koguduse pastor, 1903–1932 Võru praostkonna praost
*Eugen Wilhelm Schwartz (1871–1940) (läti k. Eižens Švarcs), Läti majandustegelane, Riia Hüpoteegiühingu (*Rigaschen Hypothekenverein*) direktor ja president, Riia Börsipanga direktor ja president, Austria-Ungari viitsekonsul, 1919 Läti rahandusminister Andrievs Niedra valitsuses

## Vaata ka
* Schwartzi-nimelised vaimulikud Kuramaalt: August Wilhelm Theodor Schwartz, Tartu Jaani saksa koguduse pastor, Moritz Wilhelm Paul Schwartz (1864–1919 mõrvatud Tartu Krediitkassa keldris), Tartu Jaani saksa koguduse pastor ja Harju-Risti ja Nõva koguduse kirikuõpetaja Wilhelm Reinhold Schwartz (1891–1962 Bielefeld Saksamaa).
* Schwartzi-nimelised pedagoogid Hannoverist: Arnold Schwartz (1823–1893), Riia gümnaasiumi õpetaja ja inspektor, Philipp Eduard Schwartz (1851–1907), Riia gümnaasiumi õpetaja, linnaarhivaar, ajaloolane ja *[[Liv-, est- und kurländisches Urkundenbuch]]*i osade väljaandja
* Schwarz (suguvõsa): Peter Karl Ludwig Schwarz (1822–1894), med. dr. Eduard Emil August Schwarz  (1855–1922), prof. Egbert Schwarz (1890–1966)

## Viited

## Kirjandus
*Dr. Arend Buchholtz, „Geschichte der Rigaschen Familie Schwartz”, Berlin 1921
*Genealogie Schwartz in Bd. 37 des Deutschen Geschlechterbuches, Görlitz 1922, seite 319 u and: s. 325 - II. Stamm Reval; s. 327 Narvaer ast; s. 334 Rigaschen teil